GiliGold/VAD_KnessetCorpus huggingface dataset:
<איילת שבתאי: ביעור חמץ.
<איילת שבתאי: כשאני רואה את ביעור החמץ בל"ג בעומר, אני עוברת בשכונות החרדיות, שומו שמים.
<איילת שבתאי: מדורות בכניסה לבתים ליד מכוניות, מבעירים מדורות גם של ביעור חמץ, גם ל"ג בעומר, ילדים קטנים עומדים על המדורה, נושמים את הכול.
<איילת שבתאי: גם כאן יש חוסר מודעות.
<איילת שבתאי: אם אפשר גם לתת את הדבר הזה מבחינת ביעור החמץ שהוא בפתח של הבתים וליד מכוניות.
<איילת שבתאי: התחלת העישון בגיל מאוד צעיר, זה נראה כאילו דבר שהוא לא קול, ממש לא.
<איילת שבתאי: בחברה החרדית זה לא נראה קול אלא זה אפילו משמח.
<איילת שבתאי: הדבר האחרון הוא ההישנות.
<איילת שבתאי: המון חוזרים לעשן גם בגלל האירועים האלה.
<איילת שבתאי: גם יו הסטודנט.
<איילת שבתאי: תודה רבה.
תמר זנדברג: צבי הרציג.
<צבי הרציג: רציתי להעלות משהו שאני מאמין שהוא מאוד מאוד חשוב.
<צבי הרציג: בשכונה שלי ובשכונות אחרות שאני מכיר – אני לא מכיר הרבה – יש בעיה של מכונות סיגריות.
<צבי הרציג: בשכונה שלי, כמה מאות מטרים ממשרד הבריאות, יש מכונת סיגריות שמוכרות חינם לילדים.
<צבי הרציג: אני שולח תלונות.
<צבי הרציג: יש מכונות של סיגריות.
תמר זנדברג: איזה מכונות?
<צבי הרציג: אוטומטים.
תמר זנדברג: בחינם?
<צבי הרציג: לא בחינם.
<צבי הרציג: בכסף.
תמר זנדברג: זה מותר?
<קריאה: זה יצא מהחוק ב-2014.
<עמוס האוזנר: החוק של אורי אריאל.
<עמוס האוזנר: רשום על שמו.
תמר זנדברג: אתה אומר שזה עדיין קיים.
<צבי הרציג: כן.
<צבי הרציג: אני שלחתי כמה פעמים במשך השנים תלונות לאגף אכיפה במשרד הבריאות.
<צבי הרציג: בפעם הקודמת, לפני שבוע, התקשרו אלי מאגף אכיפה ואמרו לי שיש להם בעיה לאכוף כי הוא בא למקום ואסור לו להחרים את המכונה.
<צבי הרציג: זאת מכונה שמוכרת לילדים וכל ילד יכול להכניס כסף ולקנות.
תמר זנדברג: למה אסור לו?
תמר זנדברג: למה אסור לו להחרים?
<צבי הרציג: כי זו גניבה.
<רבקה זלצר פרויליך: אין תקנות בחוק.
<חיים גבע הספיל: אין לו סמכות בחוק.
<חיים גבע הספיל: הוא לא מוגדר לאכיפה ואין לו סמכות כזאת.
<חיים גבע הספיל: הוא לא יכול לקחת לעצמו סמכות.
תמר זנדברג: אתה אומר לי שסעיף 7(ב) לחוק - - -
<חיים גבע הספיל: כמו כל סעיף אחר בחוק.
תמר זנדברג: שכותרתו איסור הצבת מכונת מכירה ותוכנו, לא יציב אדם מכונה למכירת מוצרי טבק.
<חיים גבע הספיל: אני יכול להגיש תלונה למשטרה.
<חיים גבע הספיל: את זה אני יכול לעשות, להגיש תלונה למשטרה או שאני יכול לנסות לפעול מול גורמי העירייה ולנסות דרך רישיון העסק, אם יש רישיון עסק לפריט הזה או שהוא נסמך על רישיון עסק אחר.
<עמוס האוזנר: לא פריט.
<עמוס האוזנר: חפץ שבוצעה בו עבירה, מחלטים אותו.
<עמוס האוזנר: מחלטים חפץ שבוצעה בו עבירה.
<עמוס האוזנר: זה הדבר הכי פשוט בעולם.
<צבי הרציג: אמרתי לו שלפחות ייתן קנס.
<צבי הרציג: הוא אמר לי שהוא הולך לבעל המקום וההוא אומר שהוא לא הציב את המכונה.
<צבי הרציג: לך תמצא מי שם אותה שם.
<צבי הרציג: זה משהו תמידי והילדים מסתובבים שם.
<צבי הרציג: בכמה מקומות.
<צבי הרציג: אני לא מכיר הרבה מקומות בארץ אבל אני שלחתי למשרד הבריאות שבעה מקומות בירושלים, בבית שמש ובבני ברק.
תמר זנדברג: עם מיקומים ספציפיים.
<צבי הרציג: אחד מהם הוא ממש ליד משרד הבריאות.
תמר זנדברג: כאן, בירושלים?
תמר זנדברג: ליד התחנה המרכזית?
<אפי שפר: משרד הבריאות.
<אפי שפר: אני מאגף פיקוח.
<אפי שפר: אנחנו קיבלנו את התלונה של האדון ובאמת הלכנו לכל מקום שהוא אמר.
תמר זנדברג: אתה מדבר עכשיו על המכונה.
<צבי הרציג: הבוקר עדיין ראיתי את המכונה.
<אפי שפר: יש לנו באמת בעיה להסיר את המכונות האלה.
<אפי שפר: אנחנו פועלים יחד עם הרשויות המקומיות כדי להסיר אותן.
תמר זנדברג: למה אי אפשר להזמין את המשטרה כדי שתפנה אותן?
<אפי שפר: כמו שחיים אמר קודם, זה נסגר כתוצאה מחוסר עניין לציבור.
תמר זנדברג: הם ממחוז צפון אבל אני שואלת באופן כללי למה אי אפשר להזמין משטרה לפנות את המכונה?
תמר זנדברג: מה זאת אומרת מחוסר עניין לציבור.
<אפי שפר: גם לרשויות המקומיות יש סמכויות להוציא את המכונה.
<אפי שפר: כרגע בבית שמש אנחנו עושים פעולות יחד עם הרשות המקומית ואנחנו באמת עושים מאמצים כדי להוציא אותן אבל זה לוקח לנו זמן רב.
תמר זנדברג: מה יש כאן כל כך הרבה מאמצים?
תמר זנדברג: יש שבעה מיקומים שהועברו אליכם במדויק.
תמר זנדברג: מה הבעיה שהרשות המקומית, כמו שאתה אומר, תזמין משאית ותפנה את המכונה?
<אפי שפר: אין לנו סמכות.
<אפי שפר: למשרד הבריאות אין סמכות.
תמר זנדברג: אבל אתה אומר שלרשות המקומית יש סמכות.
תמר זנדברג: למה זה מצריך כזה מאמץ?
תמר זנדברג: למה לא בא טרקטור או משאית של הרשות המקומית ומפנה את המכונה?
<לידור צברי: הוצאו צווים לגבי כל המכונות בבית שמש.
תמר זנדברג: צווים של מי, של מחלקת הפיקוח במשרד הבריאות?
<לידור צברי: לא.
<לידור צברי: בעיריית בית שמש הוצאו צווים.
תמר זנדברג: של העירייה?
<לידור צברי: כן.
<לידור צברי: הוצאו צווים להוציא את המכונות.
תמר זנדברג: 22 במאי.
<לידור צברי: זה אמור לצאת השבוע.
תמר זנדברג: איך זה יצא?
תמר זנדברג: אתה מייצג את העירייה?
<לידור צברי: משרד הבריאות.
תמר זנדברג: אתם פניתם לעיריית בית שמש, עיריית בית שמש ב-22 למאי הוציאה צווים.
תמר זנדברג: אתה רואה, הקריאה שלך נופלת על אוזן קשובה.
תמר זנדברג: עכשיו אנחנו מה יקרה עם הצו הזה.
תמר זנדברג: כמה זמן אמור לעבור עד שהמכונה תתפנה?
תמר זנדברג: יגעת ומצאת, תאמין.
תמר זנדברג: אחרי כמה שנים זה קרה.
תמר זנדברג: מה קורה עם המכונות בירושלים?
<אפי שפר: אנחנו נעשה סיור בכל המקומות.
<אפי שפר: אנחנו נמצאים בקשר עם הרשויות המקומיות ומה שנצטרך, אנחנו נעשה.
<אפי שפר: אם נצטרך להגיש תלונה במשטרה, אנחנו נגיש תלונה במשטרה.
<אפי שפר: נסיר את המכונות האלה.
תמר זנדברג: תוך כמה זמן?
<אפי שפר: בהקדם האפשרי.
תמר זנדברג: כי מה הבעיה?
תמר זנדברג: מוציאים צו.
תמר זנדברג: זה שם בניגוד לחוק.
<אפי שפר: נכון.
<אפי שפר: אני מסכים אתך לגמרי.
<אפי שפר: בדרך כלל כשיש מכונת סיגריות, אנחנו מגיעים או למפעיל או לבעל המקום ומוציאים לו מכתב התרעה ומבקשים ממנו להסיר את המכונה.
<אפי שפר: אחרי זמן מה, אנחנו עוקבים ורואים.
<אפי שפר: אם הוא לא הסיר את המכונה, אנחנו פועלים יחד עם הרשות המקומית.
<אפי שפר: יש רשויות מקומיות שמשתפות פעולה ויש כאלה שלא.
תמר זנדברג: יש לכם מיפוי, כמה מכונות כאלה קיימות ברחבי הארץ?
<אפי שפר: לא.
תמר זנדברג: איך אתם יודעים?
<אפי שפר: אנחנו פועלים בהתאם לפניות ציבור.
<צבי הרציג: על רוב המכונות יש מספר טלפון.
תמר זנדברג: כן, אבל מישהו צריך להטעין את הסיגריות ולאסוף את הכסף.
תמר זנדברג: זה לא משהו סודי.
<צבי הרציג: כשהוא התקשר אלי לפני שבוע ממשרד הבריאות, שאלתי אותו אם אפשר לעשות חקירה של מי מספר הטלפון כי הייתי פעם שהיה שם צוות.
<צבי הרציג: אני רואה טיפה בים.
<צבי הרציג: אם מישהו יכול לגרום לכך שהמשטרה תחקור כי זאת בעיה מאוד רחבה.
תמר זנדברג: לכם זה מוכר?
תמר זנדברג: באזור שלכם מעולם לא שמעתם ולא ראיתם?
<משה ברקוביץ: באזור שלנו, אני לא יודע.
<משה ברקוביץ: גם במירון לא היו מכונות.
<עמוס האוזנר: לא צריך.
<עמוס האוזנר: מחלקים בחינם.
תמר זנדברג: זה מחולק חינם.
תמר זנדברג: יש לנו עוד גורם שרוצה להתייחס?
תמר זנדברג: נסכם את הדיון.
תמר זנדברג: קודם שאלה אליכם לגבי הדיון הקודם שהיה לנו כאן בנושא עישון בחברה הערבית, בנושא בתי נרגילות.
תמר זנדברג: שמענו כאן שיש תופעה יחסית חדשה – יחסית אבל בת כמה שנים – של בתי נרגילות.
תמר זנדברג: מדובר במין בתי קפה אבל בהם לא שותים קפה אלא מעשנים נרגילות, דבר שהוא בניגוד לחוק.
תמר זנדברג: זה חוק יחסית חדש, חוק מניעת עישון במקומות ציבוריים, במסגרתו יש רק שטח מסוים ומגודר ומאוורר וכולי שיוכל להיות מוקצה לעישון.
תמר זנדברג: מכיוון שמדובר בעיקר בחברה הערבית, מן הסתם הרבה מזה זה בצפון.
תמר זנדברג: זה אצלכם במחוז.
<עמוס האוזנר: אמרו במפורש שזה בצפון.
תמר זנדברג: זה קיים בצפון.
תמר זנדברג: מוכר לכם?
תמר זנדברג: שמעתם?
<משה ברקוביץ: לא התכוננו לנושא אבל אני יכול לדבר עליו.
<משה ברקוביץ: אני אישית לא מכיר.
<משה ברקוביץ: אני מניח שכן.
<משה ברקוביץ: חלק אצלנו.
תמר זנדברג: אני חוזרת לנושא השיווק והחלוקה.
תמר זנדברג: קודם כל, אני רוצה להודות לכל המשתתפים וספציפית ליאיר ולאלה שפנית אליהם מיד באותו יום והרימו את הכפפה והפנו תשומת לב לתופעה.
תמר זנדברג: ראינו כאן שבעצם אפילו לגורמי אכיפת החוק עצמם, החל מהמועצה המקומית שלא טרחה להגיע לדיון, ועד המשטרה שהעידה כאן ביושר ובכנות, ואני מודה לכם על כך, נציגי המשטרה, הגם שראו את התופעה מול עיניהם, לא ידעו שהיא לא חוקית.
תמר זנדברג: אני מדברת על השוטרים בשטח ועל הנציגים.
תמר זנדברג: קודם כל, אנחנו באמת רוצים להפנות זרקור לתופעה שהיא תופעה חמורה ומסוכנת, לעידוד פעיל באמצעות חלוקה בחינם של סיגריות במטרה מוצהרת ומאורגנת ומכוונת לפתח התמכרות בקרב קהל שהוא קהל מוחלש ושבוי.
תמר זנדברג: או כמו שהוגדר כאן, טרף קל.
תמר זנדברג: פשוט טרף קל.
תמר זנדברג: למה לא, נשלח אנשים, נחלק להם סיגריות בחינם ומשם הם כבר ימשיכו לבד לעשן ולקנות את הסיגריות ובעצם להרוס לעצמם את הבריאות, ויותר מזה, לחתום על צו המוות המוקדם שלהם.
<עמוס האוזנר: שישים אחוזים ימותו.
<עמוס האוזנר: לא מאה אחוזים.
תמר זנדברג: זה חותם על כרטיס הגרלה לשישים אחוזים סיכוי למוות מוקדם מנזקי העישון.
תמר זנדברג: הדבר הזה מבחינתנו הוא בניגוד לחוק.
תמר זנדברג: הוא בניגוד לחוק.
תמר זנדברג: החוק הקיים היום כפי שהוא מונע שיווק, הפצה וחלוקה של מוצרי טבק או מצורפים אליו בתמורה לפרס, מתנה, זכות להשתתפות בהגרלה, תחרות או ללא תמורה.
תמר זנדברג: אנחנו עם כל הכבוד לא רואים בסקר מפוברק, שהוא בעצם לא סקר ושבכלל הוצא רק אחרי שמישהו שם לב שקורה שם משהו, לא רואים בזה, עם כל הכבוד, משהו שחורג מדרישות החוק הזה.
תמר זנדברג: זה ברור, זה אפילו לא ישראבלוף אלא זה סתם בלוף.
תמר זנדברג: זאת פשוט עבודה בעיניים והחברות אפילו לא מתאמצות יותר מדי.
תמר זנדברג: אנחנו עשינו כאן דיונים קודמים איך חברות הטבק מתאמצות לעקוף את האיסורים אבל כאן אפילו לא מתאמצים.
תמר זנדברג: זאת פשוט הפרה בוטה של החוק והסיבה היחידה שהיא מתאפשרת מורכבת משתי סיבות: האחת, שהחוק הזה לא נאכף ושמענו כאן על פער או על הנפילה בין הכיסאות או הייתי קוראת לזה יותר הזריקה בין הכיסאות, למשרד הבריאות אין סמכות, המשטרה לא יודעת בדיוק, ופעם בשנות ה-90 היה מקרה אחד שבית המשפט לא פירש נכון את זה ומאז נמנעים מלתקוף את התופעה כי כנראה שזה לא יבשיל לכתב אישום ובטח לא להרשעה.
תמר זנדברג: אני חושבת שהחוק הזה, הגם שאנחנו – ואני כבר מצהירה – נגייס לזה חברי כנסת ויש כאן קואליציה של חברי כנסת שלקחה על עצמה לעסוק ועוסקת בנושא הזה, ביניהן אני יכולה לציין את יהודה גליק שהיה כאן ואת חברת הכנסת יעל גרמן שרת הבריאות לשעבר שבתקופתה אותו חוק מפורסם הובא והתפוצץ וחברים נוספים.
תמר זנדברג: אנחנו נגיש את התיקונים האלה לחוק אבל הקריאה שלנו היא לקואליציה של משרד הבריאות שצריך להוביל את זה עם המשרד לביטחון פנים, ספציפית המשטרה, ועם משרד המשפטים, להביא לאכיפה אפקטיבית של החוק כפי שהוא היום.
תמר זנדברג: אם צריך להתקין תקנות, משרד המשפטים ומשרד הבריאות יתקינו תקנות.
תמר זנדברג: אם צריך ליידע את השוטרים באירועים האלה על הסמכות שלהם, כן יהי.
תמר זנדברג: אם צריך לא לקבל רישיונות עסק כאלה שכתוב בהם דובק, בית תפילין בכניסה למירון או דובק מול הלפרין ואפילו לא כתוב מה הולך להיעשות שם, כאשר אנחנו יודעים – ואתה אומר שהדוכן הזה נמצא שם כל שנה וזה לא דוכן קטן אלא זה דוכן גדול מאוד שלא נחבא אל הכלים - - -
<יאיר קראוס: ולא רק דובק.
תמר זנדברג: ולא רק דובק.
תמר זנדברג: צריך פשוט לחקור ולשאול יותר.
תמר זנדברג: יש בהחלט אפשרות וסמכות לעשות את זה.
תמר זנדברג: לדעתי החוק הזה עד היום לא נאכף לא כי אין סמכות ולא כי ניסינו ורדפנו אבל בסוף הם הצליחו להתחמק מציפורני בית המשפט וגורמי אכיפת החוק, אלא כי עוד לא הגענו למצב הזה בכלל.
תמר זנדברג: עוד לא ניסינו ועוד לא הפעלנו את כל מה שיש לנו.
תמר זנדברג: רק אז הגענו לכך שאנחנו חסרי אונים ועשינו אבל העבריינים התחמקו ברגע האחרון כי בית המשפט עמד חסר אונים מול לשון החוק, ואז נחזור לכאן ונתחיל לתקן את החוק.
תמר זנדברג: העובדה שאין סמכות והחוק הוא לא מספיק טוב, לא יכולה פעם אחר פעם להוות מפלט מקיום החוק.
תמר זנדברג: זה בנוגע לחלוקה ולשיווק בחינם.
תמר זנדברג: בדברי הסיכום אני רוצה להתייחס למכונות.
תמר זנדברג: אני מברכת את משרד הבריאות על מה שדווח כאן, על הפעילות בנושא פינוי המכונות בסיוע הרשות המקומית.
תמר זנדברג: אני מבקשת בעוד חודשיים מהיום דיווח לוועדה.
תמר זנדברג: כאן הוזכרו על ידי האזרח שבע מכונות.
תמר זנדברג: אני מבקשת דיווח מכם על כמה מכונות ידוע למשרד הבריאות כתוצאה מתלונות ציבור, מה נעשה במקרים האלה, לאיזה רשויות מקומיות פניתם, תוך חודשיים כמה מהמכונות באמת פונו והאם יש איזושהי תכנית מה עוד על הפרק כדי שנדע פחות או יותר היכן הדברים עומדים.
תמר זנדברג: כאן זה דבר שהוא נכנס באופן מפורש לחוק.
תמר זנדברג: לא קיבלנו את הנושא הזה של היעדר סמכות.
תמר זנדברג: אמרתם שיש סמכות.
תמר זנדברג: נדאג שיפעילו אותה.
תמר זנדברג: הנושא הזה של חוסר עניין לציבור במקרה של ההרגל ההורג והמזיק הזה, הוא לא מקובל עלינו.
תמר זנדברג: בסוף כשנגיע למבוי סתום, אז אנחנו נרים כולנו ביחד קול צעקה עם משרד הבריאות עם הכנסת ועם המשטרה ונתקן מה שצריך.
תמר זנדברג: אבל אנחנו עוד לא שם ויש עוד דרך.
תמר זנדברג: אני רוצה מאוד להודות לכולם על השתתפות, על הדיווח.
תמר זנדברג: בוקר טוב לכולם, אני מתכבדת לפתוח את הוועדה למאבק בנגעי הסמים והאלכוהול.
תמר זנדברג: דיון פגרה.
תמר זנדברג: הנושא: התמודדות עם התופעה הרחבה של סמי האונס מעקב מיום 28.11.16.
תמר זנדברג: הדיון הזה הוא דיון מעקב לדיון שערכנו בתחילת השנה בנושא סם אונס.
תמר זנדברג: בדיון הקודם למעשה שמענו איזושהי, הייתי אומרת, הצגה ומבוא לנושא.
תמר זנדברג: זה היה בעקבות מספר מקרים ואירועים שחלקם גם בהליכים משפטיים בימים אלה.
תמר זנדברג: שמענו על תופעה שבעבר אולי לא זכתה להכרה, ואולי אפילו לא זוהתה, אבל היום נדמה לי שזה קונצנזוס רחב.
תמר זנדברג: ברור לנו שסם אונס קיים, משפיע, מזיק, ואולי אפילו עומד במוקד ובבסיס הרבה פשעים אחרים שמתבצעים בחיי הלילה, ובאינטראקציות בן בני אדם באופן כללי.
תמר זנדברג: אנחנו נתנו כמה קווים מנחים לכלל הגורמים, משרדי הממשלה.
תמר זנדברג: אני חייבת להגיד שאני שמחה בדיווח לקראת הישיבה הזאת לראות שחלה התקדמות מאוד משמעותית שנרצה לשמוע עליה מכל הגורמים, מכל משרדי הממשלה - משרד הבריאות, המשטרה, הרשות למלחמה בסמים שנמצאים כאן.
תמר זנדברג: זהו דיון מעקב, דיון סטטוס איפה אנחנו נמצאים ולאן אפשר עוד להתקדם מכאן.
תמר זנדברג: איתן גורני, ממלא מקום הרשות למלחמה בסמים - ביקשת רשות הדיבור בנושא הרשות.
<איתן גורני: ביום האחרון למושב הכנסת הזה עבר חוק שמבטל את הרשות למלחמה בסמים בצורתה הנוכחית, והופך אותה לאחר חצי שנת מעבר לאגף בתוך רשות שמטפלת בכמה וכמה נושאים, וביניהם בנושא הסמים, וכל אלה בתוך המשרד לביטחון פנים.
<איתן גורני: אנחנו נלחמנו מלחמה קשה ומרה על מנת שהחוק הזה לא יחוקק.
<איתן גורני: לצערנו הרב, לא כל כך הצלחנו, עובדה.
<איתן גורני: יחד עם זאת, הצלחנו במלחמה הזאת שלנו, גם הייתה שותפה יושבת ראש הוועדה, חברת הכנסת זנדברג, ועל כך מגיעה לה תודה רבה.
<איתן גורני: גם יושב ראש ועדת הפנים, למרות שהוא העביר את החוק, בסופו של דבר, זאת הצעת חוק ממשלתית - עשה ככל יכולתו, ובהצלחה רבה, על מנת שאנשים של הרשות שעוברים מרשות לרשות אחרת לא ייפגעו בשכרם ובתנאי עבודתם.
<איתן גורני: הצלחנו בכך ב-95% שבאמת לא תהיה פגיעה, על כך מגיע גם לו תודה.
<איתן גורני: אני הבנתי מיושב-ראש הוועדה שהיא תקיים על הנושא הזה דיון בחודש ספטמבר, אני מסתפק בדברים האלה.
תמר זנדברג: תודה איתן.
תמר זנדברג: זאת באמת הזדמנות לשבח את כל הצוות על העבודה שאתם עושים בשלל תחומים.
תמר זנדברג: כאמור, בספטמבר אנחנו נקיים דיון מעקב, כי חלק מעבודת הוועדה זה פיקוח על עבודת הממשלה.
תמר זנדברג: אנחנו נלווה את התהליך של המעבר מהרשות העצמאית לרשות החדשה, ונוודה שגם העובדים והעובדות, אבל גם התחומים המקצועיים מתבצעים כמו שצריך ושום דבר לא נפגע.
תמר זנדברג: נעבור לנושא.
תמר זנדברג: התחלתי בפתיח ואמרתי שאני שמחה על ההתקדמות שנשמע.
תמר זנדברג: אני כן חייבת לומר שאותו מצב קצת מוזר שליווה אותנו בדיון האחרון, למעשה נמצא קצת גם היום בפנינו.
תמר זנדברג: המצב הוא כזה – נשמע מציאות דיי נוכחת ומשמעותית ומוחשית של שימוש, חשד לשימוש, וחשש מפני סם אונס, בעיקר בחיי הלילה.
תמר זנדברג: בעצם אנחנו במצב שמערכת אכיפת החוק, החל ממשרד הבריאות שתיכף נשמע על ממצאים הראשונים, ועד כמובן המשטרה והפרקליטות ובתי-המשפט, בעצם, עד היום לא הוגש, ולו כתב אישום אחד על שימוש בסם אונס.
תמר זנדברג: לא ידוע לי על תיקי ראיות שבהם סם אונס משמש בתיקים של פגיעה מינית, או של עבירות אחרות.
תמר זנדברג: למעשה, איזושהי אינדיקציה יחידה שהתפרסמה בשבועיים האחרונים ששמענו עליה, שאדם עובד עירייה במקרה נעצר עם ליטר וחצי של סם אונס – ליטר וחצי, לפי מה ששמענו בדיון הקודם זה כמות אדירה, זה כמות מסחרית, מכיוון שמספיקות מספר טיפות מהחומרים הרלבנטיים על מנת לגרום את הנזק שסם האונס גורם - בעצם מדובר כאן על פוטנציאל פשע המוני.
תמר זנדברג: הדבר הראשון שאני ארצה לברר בדיון, זה איפה נמצא הפער הזה בין השכיחות או הדיווחים המאוד רבים שאנחנו שומעים מהשטח, ובין העובדה ששום דבר מזה לא בא לידי ביטוי בעולם של אכיפת החוק.
תמר זנדברג: בבקשה, חברות מ"לילה טוב", תציגו גם את היוזמה, גם את עצמכם, וגם את המצב.
תמר זנדברג: אחר כך נעבור למשטרה, ואחר כך משרד הבריאות.
<תמר מרים גומל: אני בוועד המנהל, למעשה, אנחנו התחלנו מיוזמה, אבל כבר הפכנו בחודשים האחרונים לעמותה רשומה.
<תמר מרים גומל: אנחנו באמת מתעסקות בכל מה שקשור לפגיעה מינית והטרדות מיניות בחיי הלילה, כשאחד הדברים שאנחנו מתעסקים בהם, זה באמת הנושא של סם האונס.
<תמר מרים גומל: אני רוצה להגיד לא סם אונס, אני רוצה להגיד סמי אונס, ואולי אפילו לא סמי אונס, כי גם אלכוהול, לצורך העניין, הוא בעיה, אפילו הייתי אומרת יותר חמורה ממה שאנחנו קוראים סמי אונס.
<תמר מרים גומל: אנחנו מדברים על סמים, כי מדובר על קטמין, מדובר על GHB, על GBA.
<תמר מרים גומל: מה שציינת פה, שמצאו כמות של ליטר וחצי של סם אונס, אני לא יודעת איזה חומר זה בדיוק, אבל חשוב גם לציין בהקשר הזה, שמבלים ומבלות בחיי הלילה משתמשים בסמים האלה גם לשימוש שאין לו שום מטרה וכוונת זדון, משתמשים בזה להנאתם.
<תמר מרים גומל: הבעיה עם הסמים האלה, זה כמות כמובן, השילוב שלהם עם אלכוהול, והשילוב שלהם גם עם איזה כמות אלכוהול.
<תמר מרים גומל: הדבר הכי חשוב, זה לא השימוש, אלא הכוונה של המשתמש, וכאן הבעיה.
<תמר מרים גומל: זאת אומרת, הבעיה שלנו היא לא הסם, הבעיה שלנו היא הסימום, ובאמת, העניין הזה של להשתמש בסם הזה בכוונת זדון, זו תופעה שהולכת ומתרחבת.
תמר זנדברג: אני חייבת לשאול אתכן משהו, את מדברת על סימום וזה ברור.
תמר זנדברג: אני רוצה רק לשאול, האם שאלת הידיעה, שלא לומר ההסכמה של הקורבן – אני יכולה לחשוב שיכול להיות גם סימום באיזשהו סוג של ידיעה, אולי אפילו הסכמה, אבל הסכמה למשהו אחד, לאו דווקא הסכמה לדברים אחרים.
תמר זנדברג: יכולה גם להיות אי ידיעה או אי הסכמה בכלל – האם זה מצבים שאתן נתקלות בהן?
<תמר מרים גומל: זה מצבים שאנחנו נתקלות בהם.
<תמר מרים גומל: עד כה המצבים שאנחנו נתקלנו בהם שיש חשד לסימום בסם אונס, לא הייתה ידיעה בכלל של הנפגעות.
תמר זנדברג: בעצם, זה המקרה הכי חמור.
תמר זנדברג: החדרה בכפייה וללא ידיעה של חומר של מישהי אחרת, שהיא מבחינה יודעת שמדובר בסיטואציה אחרת לגמרי.
<תמר מרים גומל: נכון.
<תמר מרים גומל: גם פה צריך להיות מאוד רגישים, ולדעתי, כמובן זה קשור למשטרה ולאיך שמקבלים את התלונות האלה, וגם בחדרי המיון איך שמקבלים את הפניות של המתלוננות.
<תמר מרים גומל: אבל צריך לזכור, לנפגעת יכול להיות איזשהו חשש מלדבר על מה שקרה, כי היא אומרת, אולי גם השתמשתי באותו ערב בסמים כן מרצוני ואני לא רוצה לדבר על זה, כי אני באה כרגע למשטרה - זה דבר שהוא מאוד רגיש ומאוד בעייתי, וצריך להתייחס גם לעניין הזה.
<תמר מרים גומל: אנחנו הולכות על הדברים האלה בשני מישורים, זאת אומרת, גם בכיוון המשפטי שיש לנו בעיה ראייתית, שכולנו ככל הנראה מודעים אליה, אבל גם במובן של אחריות חברתית.
<תמר מרים גומל: נהוג בחברה שלנו להגיד, למה היא שתתה כל כך הרבה?
<תמר מרים גומל: למה היא עשתה את זה?
<תמר מרים גומל: למה היא הלכה אתו?
<תמר מרים גומל: - כל הדברים שאנחנו כמובן לא מקבלות את הדיבור הזה.
<תמר מרים גומל: יש אחריות, זה מירב הפעילות שלנו.
<תמר מרים גומל: יש אחריות חברתית של מה שקורה מסביב.
<תמר מרים גומל: האנשים שעובדים בחיי הלילה, והמבלים והמבלות עצמם, אנחנו רוצות להעלות את המודעות כדי שהאנשים יבחינו בסיטואציות שברמן שרואה מישהי יושבת על הבר, כאשר היא שתתה כבר הרבה, אז לא להציע לה עוד צ'ייסר, להציע לה כוס מים.
<תמר מרים גומל: מבלים שרואים מישהי שהיא במצב שלא ברור אם ההכרה שלה מלאה, לבוא אליה, לגשת אליה, לתת לה מים, לשאול אותה אם היא בסדר, אם הבן-אדם שהיא אתו, היא רוצה את זה, הם מכירים אחד את השני – זאת אומרת, לוודא את הדברים האלה, וזה דבר שהשתנה מאוד בעקבות היוזמה שלנו, וגם באופן כללי בעקבות העלאת המודעות לדברים האלה שיותר ויותר מקומות כמובן מצטרפים ליוזמה שלנו, חותמים על האמנה שלנו, והצוותים של הברים והמועדונים עוברים הכשרות - איך להתמודד עם סיטואציות כאלה, איך לזהות סיטואציות כאלה, לדעת לשאול את השאלות הנכונות, זה בגדול הפעילות שלנו.
תמר זנדברג: ארגון מרכזי הסיוע.
תמר זנדברג: עו"ד כרמית קלר חלמיש.
<כרמית קלר חלמיש: גם ד"ר.
<כרמית קלר חלמיש: תודה.
<כרמית קלר חלמיש: קודם כל, מה שאנחנו מכירים מאוד דומה לכל שכבות האוכלוסייה – גם צעירות, גם מבוגרות, מה שאנחנו רואות זה פחות שימוש עצמי בסמים, אלא באמת יותר מישהי שבאה וישבה, ומצאה את עצמה פתאום בארבע לפנות בוקר זרוקה באיזה דשא בלי ידיעה בכלל אפילו מי זה היה.
<כרמית קלר חלמיש: ראיתי בפרוטוקולים שהיה איזשהו דיון בתי-משפט מיוחדים שאני הראשונה שאצטרף ליוזמה הזאת.
<כרמית קלר חלמיש: אבל מעבר לזה בגלל הפער בין מה שיש בשטח, לבין הבעיה של מערכת אכיפת החוק, אני חושבת שהרעיון הוא בשני מישורים.
<כרמית קלר חלמיש: במישור הראשון - להכשיר את הצוותים בשטח גם הרפואיים, גם המשפטיים, גם החוקרים במשטרה, לזהות את המקרים, לתת מענה נכון ולשמור את הדגימות כמו שצריך.
<כרמית קלר חלמיש: גם ברמה החקיקתית – אנחנו יודעים שיש פער בין השטח לבין מה שהחוק הרבה פעמים עוקב אחרי המציאות, אז לחשוב איך מנגישים את הדבר הזה, איך הופכים את העבירה המאוד ייחודית הזאת למשהו שאפשר לאכוף, למצוא לו איזשהו סעיף בספר החוקים.
תמר זנדברג: כבר בשלב אני אגיד שאנחנו מספר חברות כנסת, מובילה את זה חברת הכנסת שולי מועלם יחד עם מיכל רוזין ואתי, ואני רואה שגם יהודה גליק הצטרף.
תמר זנדברג: קיימנו על זה דיון יחד עם המשטרה ועם משרד המשפטים בנושא הזה.
תמר זנדברג: כתוצאה מזה יזמנו הצעת חוק שקראנו לו שלילת כושר התנגדות באמצעות סם.
תמר זנדברג: בעצם, האתגר שאנחנו זיהינו, למעשה, אנחנו רצינו להפליל את עצם הסימום, או עצם עשיית מעשה.
תמר זנדברג: היה לנו דיון משפטי גם עם משרד המשפטים, וגם עם הלשכה המשפטית של המשטרה, שבאמת טענו שזה קיים באמצעות עבירות השידול או שלילת כושר התנגדות.
<לילך וגנר: זה מופיע גם במסמך של הכנסת.
<לילך וגנר: עבירה 327 – "שלילת כושר התנגדות לשם ביצוע עבירה, עבירה כללית שהעונש שלה הוא 20 שנות מאסר, על מי ששולל מאדם או מנסה לשלול ממנו את כושר התנגדותו באמצעים שיש בהם סכנה לחיי אדם או לבריאותו, או שיש בהם כדי לפגוע בפיקחונו, בכוונה לבצע פשע או עוון, או להקל על ביצועם, או להקל על בריחתו של עבריין לאחר ביצועם".
<לילך וגנר: כמו שעלה במסמך שלכם של מרכז המחקר והמידע, נעשה שימוש בהקשר הזה בנושא של סימום אשה כדי לבצע בעבירת מין, וזה בעצם השימוש שאנחנו מכירים בה, העונש הוא 20 שנה.
<לילך וגנר: יש עבירה שמתעסקת בנושא הסימום.
<לילך וגנר: יש עבירה שמתעסקת בנושא עבירות המין.
<לילך וגנר: אני לא הצלחתי להבין מכל הדיונים שנערכו כאן, וגם בוועדה לקידום מעמד האשה, מדוע יש צורך לתקן את החוק, איפה פה הפער?
תמר זנדברג: זה לא הנושא שלנו כרגע, אבל אני כן אתייחס לזה במלה.
תמר זנדברג: אנחנו קיימנו את הדיון הזה, קראנו את הסעיף הזה.
תמר זנדברג: מה שאנחנו רצינו להוסיף, זו עבירה שמדברת על עצם החדרת הסם עצמו גם אם הוא לא, או מן הסתם כן, אבל גם אם לא ניתן להוכיח שזה היה לצורך ביצוע העבירה.
תמר זנדברג: אנחנו רצינו להגיע למצב – שוב, כדי לסגור את הפער הזה שבין המציאות שאנחנו שומעים עליה שהיא מאוד רחבה ככל הנראה בשטח בחיי הלילה, לבין העובדה שזה דבר שלא מופיע בכתבי אישום, יש קושי ראייתי, אבל ככל הנראה יש גם קושי ראייתי, לא רק במובן של למצוא את הראיות, אלא במובן של להוכיח את הכוונה, זה סעיף שהוא מאוד חמור, אולי אפילו חמור מדיי, לא יחסית למציאות, אלא יחסית ליכולת להוכיח.
תמר זנדברג: לכן, אנחנו רצינו להגיע למצב שאנחנו נתחיל לראות כתבי אישום שנוגעים לעצם ההחדרה של הסם גם אם הם לא תיקים של עבירות מין כרגע או אונס בשלב הזה מכל מיני סיבות.
<לילך וגנר: אני לא מצליחה להבין את הפער, כי גם התיקון סם מסוכן והאספקה שלו היא גם עבירה, זאת אומרת, זה לא שיש לנו איזשהו פער חקיקתי.
<לילך וגנר: אם יש פער ביישום של החוק, אני הראשונה שאשמח שיסבירו לי על כך.
<לילך וגנר: אני רק לא חושבת שפתרון - - -
תמר זנדברג: קודם כל, יש פער ביישום של החוק, בגלל שיש אפס יישום של החוק, ומציאות מאוד רחבה, זה כבר פער.
<לילך וגנר: אבל הקשיים שעלו הם קשיים ראייתיים לא רק בחקיקה.
<לילך וגנר: עדיין לא הצלחתי להבין - - - מה הפער בחקיקה חוץ מאשר העברת מסר.
תמר זנדברג: קודם כל, גם העברת מסר הוא חשוב.
תמר זנדברג: אני רק רוצה למקם אותנו בדיון הזה.
תמר זנדברג: אנחנו כרגע לא בדיון על הצעת חוק, אני ציינתי את זה בגלל שאני רוצה לציין את הכוונה שלנו כמחוקקות של חברות הכנסת, כאמור, בהובלת שולי מועלם, ואנחנו הצטרפנו קבוצה של חברות כנסת, כדי להעביר מסר, והמסר הוא גם לציבור, סליחה, גם אליכם לגורמי אכיפת החוק, אנחנו מבינים את הקושי הראייתי, ותיכף נלך אליו גם בשיתוף משרד הבריאות ונראה מה כן אפשר להתקדם שם.
תמר זנדברג: אני מרגישה שאל מול מציאות כאמור שכיחה, יש לנו מצב של איזושהי הליכה בערפל ביכולת שלכם כמשטרה בפרקליטות לשים אצבע על המקרים האלה.
תמר זנדברג: מקרים שחוזרים ונשנים – שמישהי פתאום התעלפה ומתעוררת, או מצאה את עצמה במקומות שלא זכרה איך הגיעה, ודברים מן הסוג הזה, בנוסף לתפיסות כאלה, זה לא הגיוני שזה לא מופיע בשום כתב אישום.
תמר זנדברג: אגב, אחד הסיכומים שלנו מהדיון הקודם - אין לכם סיווג כמה עבירות ובכמה מהם זה הופיע.
תמר זנדברג: תציגו, כי זה אחד המשימות שנתנו לכם בדיון הקודם, ונרצה עכשיו לשמוע.
תמר זנדברג: אנחנו כרגע לא דנים, זה לא דיון בהצעת חוק, וגם לא בנחיצותה.
תמר זנדברג: אנחנו חשבנו, קיימנו דיון, הפעלנו את שיקול דעתנו, הנחנו הצעת חוק.
תמר זנדברג: בין היתר, לפי ההתקדמות שלנו בדיונים האלה, בוא נראה אולי באמת אין צורך לקדם אותה, ולא צריך, ונתחיל לראות שינוי בשטח, ומצוין, אין לנו עניין אלא לחוקק, זה מאוד קשה פה בכנסת.
תמר זנדברג: יש לנו עניין לפקח עליכם שאתם תעשו את העבודה שלכם, יהיה לנו יותר קל, והנשים יינצלו יותר.
תמר זנדברג: אני רק ציינתי את זה, כי בכל זאת, זה אחד הכלים שלנו בארגז הכלים ככנסת, אבל הדיון הזה הוא כדי לשמוע מכם על מה קורה בשטח.
<עופר מועלם: אני קצין אח"מ מחוז תל-אביב.
<עופר מועלם: אני מסכים עם מה שנאמר פה על ידי נציגות הציבור, שבאמת, יש תופעה.
<עופר מועלם: אני רק אומר, לדעתי אסור להתמקד בדיון הזה בחומר שנקרא GBA, זה לא רלבנטי.
<עופר מועלם: סימום הוא סימום, יכול להיות באמצעות - וראינו תיקים.
<עופר מועלם: סתם דוגמא - התיק האחרון שלא צלח להגיש בו כתב אישום, שזה התיק שהתפרסם העניין של גלילות, אם אתם זוכרים, אונס קבוצתי בהרצליה - זוכרים את הסיפור, אז היה שם שימוש בסם בשביל לסמם, אז זה לא דווקא GBA, זה דווקא סם יותר גנרי, אז אני חושב שזה קיים, אני רק אומר שיש ירידה בדיווחים.
תמר זנדברג: אתה אומר זה קיים - - -
<עופר מועלם: בפעם הקודמת שהייתי אצלך, שאלתם אותי, תגיד, זה נכון?
<עופר מועלם: שלוש ארבע בשבוע?
<עופר מועלם: ופה פחדו שאני אגיד כן.